open-index/open-wikipedia-markdown huggingface dataset:
João Pinto (jalkapalloilija, 1971)

**João Manuel Vieira Pinto** (s. 19. elokuuta 1971 Porto, Portugali) on portugalilainen entinen jalkapalloilija.

Pinto oli yksi Portugalin "kultaisen sukupolven" tähdistä. Pelipaikaltaan hän oli hyökkääjä.

Pinto edusti vuosina 1988–1990 ja 1991–2008 kotimaassaan Boavistaa, Benficaa, Sportingia ja Bragaa. Kotimaansa ulkopuolella hän edusti espanjalaista Atlético Madridia vuosina 1990–1991. Pinto saavutti urallaan kaksi Portugalin-mestaruutta ja neljä Portugalin cupin voittoa.

Portugalin maajoukkueessa Pinto pelasi vuosina 1991–2002 81 ottelua ja teki niissä 23 maalia. Hän edusti Portugalia EM-kilpailuissa vuosina 1996 ja 2000 sekä MM-kilpailuissa vuonna 2002, joissa hän pelasi avauskokoonpanossa Portugalin kaikissa kolmessa ottelussa mutta ajettiin ulos kentältä kolmannessa ottelussa jo 27. minuutilla. Pinto oli voittamassa nuorten maailmanmestaruutta Portugalin riveissä vuosina 1989 ja 1991.

## Saavutukset
* Portugalin-mestaruus 1994, 2002
* Portugalin cup 1992, 1993, 1996, 2002
* Nuorten maailmanmestaruus 1989, 1991
* Portugalin vuoden jalkapalloilija 1992, 1993, 1994

## Lähteet

## Aiheesta muualla
* Pinto PortuGOALin sivustolla
Les Crasheurs De Feu

**Les Crasheurs De Feu** on vuonna 2006 julkaistu kirja saksalaisesta industrial metal -yhtye Rammsteinista. Se sisältää paljon haastatteluja ja kuvia Rammsteinista. Kuvat ovat mustavalkoiset ja kirja on ranskankielinen.

## Aiheesta muualla

* *[https://books.google.fi/books?id=F5q_CQAAQBAJ Les Crasheurs De Feu]* Google-Kirjoissa
Messer

**Messer** on saksalaisen industrial metal -yhtye Rammsteinin laulajan Till Lindemannin runokokoelma. Kirjasta löytyy myös paljon kuvia Tillistä. Kirja on saksankielinen.
Tourbook Germany 2001

**Tourbook Germany 2001** on saksalaisen industrial metal -yhtye Rammsteinin kiertuekuvakirja. Kuvat ovat Mutter-kiertueelta. Kirjaa on saatavana ainoastaan Rammstein Shopista.
Ursprung Punkszene

**Ursprung Punkszene** (Punkin alkuperä) on kirja, joka kertoo saksalaisista punkkia soittavista yhtyeistä. Mukana ovat muun muassa Rammstein, Feeling B, Firs Arch, Die Firma ja Freygan. Kirja on saksankielinen.

## Lähteet
*
Luke Greenfield

**Luke Greenfield** (s. 5. helmikuuta 1972) on yhdysvaltalainen elokuvaohjaaja. Hänen ohjaamiaan elokuvia ovat *[[Elukka]]* (2001), *[[Unelmien naapuri]]* (2004), *[[Rakkaus lainassa (elokuva)|Rakkaus lainassa]]* (2011) ja *[[Valekytät]]* (2014). Hän syntyi Manhassetissa, New Yorkin osavaltiossa, ja valmistui Staples High Schoolista Connecticutin Westportissa 1990.

## Aiheesta muualla
*
Mix Mir Einen Drink

**Mix Mir Einen Drink** on kirja, joka kertoo jo lopettaneesta saksalaisesta punkkia soittavasta yhtyeestä Feeling B:stä. Kirjassa kerrotaan mm. yhtyeen jäsenistä Christian Lorenzista ja Paul Landersista, jotka soittavat saksalaisessa industrial metal -yhtye Rammsteinissa. Kirja on saksankielinen.
Letzte Ausfahrt: Germania

**Letzte Ausfahrt: Germania** on kirja Saksan metalliyhtyeistä. Kirjassa kerrotaan yhtyeistä kuten Rammstein, Die Toten Hosen, Böhse Onkelz, Forthcoming Fire, Joachim Witt, Die Allergie ja Das Ich. Kirja on saksankielinen.
Liederbuch (Rammstein)

**Liederbuch** on saksalaisen industrial metal -yhtye Rammsteinin nuottikirja. Kirjassa on nuotit ja tabulatuurit kitaralle ja kosketinsoittimille.

## Kirjan kappaleet

# Rammstein
# Seemann
# Weisses Fleisch
# Wollt Ihr Das Bett In Flammen Sehen?
# Ashce Zu Asche
# Du Riechst So Gut
# Sehnsucht
# Engel
# Bestrafe Mich
# Du Hast
# Bück Dich
# Spiel Mit Mir
# Eifersucht
# Küss Mich (Fellfrosch)
Paratiisikala

**Paratiisikala** (*Macropodus opercularis*) on pieni värikäs aasialainen kala. Niitä on tuotu Eurooppaan akvaariokaloiksi jo 1800-luvulla yhtenä ensimmäisistä lajeista kultakalojen jälkeen.

## Koko ja ulkonäkö
Paratiisikala kasvaa noin 10 cm pitkäksi. Sen vartalo on punaisen ja sinisen kuviollinen. Värit muuttuvat kalan mielentilan mukaan tummemmiksi ja vaaleammiksi. Koiraan pyrstö ja evät ovat suuret liehukkeet, mutta eivät yhtä isot kuin taistelukalalla.

## Alkuperä
Paratiisikala elää luonnossa Itä-Aasiassa Koreasta Pohjois-Vietnamiin, joissa, ojissa ja kastelukanavissa. Labyrinttielimensä avulla se pärjää vähähappisissakin lampareissa.
## Käyttäytyminen ja lisääntyminen
Paratiisikalat ovat melko aggressiivisia lajitovereitaan ja pienempiä kaloja kohtaan. Samassa akvaariossa ei voi yleensä pitää enempää kuin yhtä koirasta.

Kutuvalmis koiras rakentaa kuplapesän ja houkuttelee naaraan siihen. Kutemisen jälkeen koiras suojelee pesää poikasten kuoriutumiseen asti, ja hätistää naaraankin pois. Kotiakvaariossakin on melko helppoa saada kalat kutemaan, mutta poikasten kasvatus on haastavampaa, koska ne tarvitsevat hienojakoista ruokaa, mutta veden pitäisi silti pysyä hyvälaatuisena.

## Vesiolot ja ravinto
Paratiisikala elää luonnossakin monenlaisissa vesissä, ja kestää monenlaisia lämpötiloja ja labyrinttielimensä takia vähähappisia olosuhteita. Aikuiset yksilöt pärjäävät lämpötiloissa 15-28&nbsp;&deg;C. Kalat innostuvat kutemaan veden lämmitessä yli 22&nbsp;&deg;C, mielellään lähelle 25&nbsp;&deg;C, kun taas poikasille sopii 20-24&nbsp;&deg;C.
Sopiva veden pH-arvo on 6&ndash;8, kovuus (dH) 5&ndash;19.

Luonnossa paratiisikalat syövät hyönteisiä, muita selkärangattomia, pikkukaloja ja niiden mätiä. Akvaariossa sille annetaan pakastettujen eläinten kuten surviaisentoukkien lisäksi hiutaleruokaa tai pieniä pellettejä.

## Lähteet
The Powerpuff Girls: Mojo’s Pet Project

**The Powerpuff Girls: Mojo’s Pet Project** on Tehotytöt-animaatiosarjaan perustuva videopeli. Peli keskittyy nimensä mukaan Tehotyttöjen tehävään pysäyttää Mojo Jojo ja hänen juonensa. Pelin kehitti Intelligent Games vuonna 2001 ja se on saatavilla vain PC:lle.

## Ääninäyttelijät

## Aiheesta muualla
* 
* MobyGames
Rammsteinbook

**Rammsteinbook** kertoo nimensä mukaisesti saksalaisesta industrial metal -yhtye Rammsteinista. Kirjassa on paljon kuvia, sanoituksia ja tietoa Rammsteinin jäsenistä. Kirja on saksan- ja englanninkielinen.
Lippulehtikala

**Lippulehtikala** (*Pterophyllum altum*) on eteläamerikkalainen kirjoahven, jota pidetään myös akvaarioissa pienikokoisemman sukulaisensa lehtikalan tavoin. 

## Koko ja ulkonäkö
Lippulehtikala on litteä ja korkea, muistuttaa muodoltaan syrjällään uivaa lehteä. Hopeansävyisellä pohjalla on kolme ruskeaa pystyraitaa ja punertavia juovamaisia kuvioita, jotka ulottuvat evään asti. Pitkät evät korostavat lehtimäisyyttä. Aikuisen kalan korkeus evineen voi olla luonnossa lähes puoli metriä. Laji risteytyy lehtikalan kanssa.

## Alkuperä
Lippulehtikalat ovat kotoisin Orinoco- ja Rio Negro-jokien vesistöistä Venezuelan, Kolumbian ja Pohjois-Brasilian alueelta. 

## Käyttäytyminen ja lisääntyminen
Lippulehtikala  voi olla aggressiivinen muita lajeja kohtaan. Se kutee tyypillisesi puunjuurelle tai muun kiinteän rakenteen päälle. Lippulehtikalapariskunta jää tämän jälkeen vartioimaan kutua ja ajaa tunkeilijat pois reviiriltään. Poikaset selviävät harvoin kotiakvaariossa.     

## Vesiolot
Lippulehtikalat suosivat vettä, jonka pH on 4.5–5.8, kovuus varsin pehmeä ja lämpötila 26–29&nbsp;°C. Koska kala voi kasvaa korkeaksi, se tarvitsee ison akvaarion.

## Lähteet

## Aiheesta muualla
*Harrastajan valokuvia
Saumakirjoahven

**Saumakirjoahven** (*Aequidens rivulatus*) on etelä- ja keskiamerikkalainen kirjoahvenlaji, jota pidetään myös akvaariokalana. Sen englanninkielinen nimi ”green terror” kertoo lajin aggressiivisuudesta.

## Koko ja ulkonäkö
Saumakirjoahven on isopäinen, harteikkaan oloinen kala, joka voi kasvaa 20&nbsp;cm pitkäksi. Väriltään se on aikuisena vihertävän ruskea, evissä näkyy hohtavia sinisen, vihreän ja oranssin sävyjä. Kyljessä on tumma, sormenjäljen muotoinen läikkä. Koiraalle kehittyy vanhemmiten otsakyhmy. Evän kärkien perusteella voidaan erotella kullan ja hopean sävyiset värimuodot. Nuoret yksilöt ovat ruskeampia, niiden kyljissä on sininen häivähdys, ja niitä on joskus akvaariokaupassa myyty sinikirjoahvenina.

## Alkuperä
Saumakirjoahven on kotoisin Keski- ja Etelä-Amerikan Tyyneenmereen laskevista joista Perun Tumbes-joen ja Ecuadorin Esmeraldas-joen väliltä.

## Käyttäytyminen ja lisääntyminen
Kalojen aggressiivisuus vaihtelee yksilöstä toiseen. Pienten kalojen seurassa saumakirjoahven on riski, ja kutuhalujen lisääntyessä se on erittäin reviiritietoinen.

## Vesiolot ja ravinto
Sopiva lämpötila on 24–26&nbsp;°C. Iso kala syö ja ulostaa paljon, joten veden laatua pitää seurata. Sopivaa ruokaa ovat lihapitoiset sekoitteet ja pakastetut pikkueläimet kuten surviaisentoukat.

## Lähteet

## Aiheesta muualla
*The Aquarium Wiki
Bay

**Bay** on  Somalian alue, jonka pääkaupunki on Baidoa. Bayssa suurin klaani on rahanwein, myös hawiyeen kuuluu alueen asukkaita. Alueen pinta-ala on 35&nbsp;156 neliökilometriä. Vuonna 2013 asukkaita arvioitiin olevan 766&nbsp;254.

Vuosina 1991–1993 aluetta vaivasi nälänhätä. 

## Lähteet
Gedo

**Gedo** on  Somalian alue, jonka pääkaupunki on Garbahaarrey. Alue sijaitsee maan lounaisosassa Kenian ja  Etiopian vastaisella rajalla. Sen pinta-ala on   60&nbsp;389 neliökilometriä. Vuonna 2008 asukkaita arvioitiin olevan noin  555&nbsp;000.

Vuonna 2007 alueella oli tuhansia pakolaisia, joille rakennettiin pakolaisleirejä Kenian rajan tuntumaan.
Aluetta vaivasi nälänhätä. Levottomuuksien takia ruoka-apua oli vaikea saada paikalle, kun Kenia kielsi maakuljetukset rajan yli.

## Lähteet
Keski-Juba

**Keski-Juba** eli **Jubbada Dhexe** on Somalian alue, jonka hallintokeskus on Bu'aale. Alue on saanut nimensä alueen halki virtaavasta  Jubbajoesta. Vuonna 2006 alueella oli pahoja tulvia.

Alueen pinta-ala on 9&nbsp;836 neliökilometriä. Se on Somalian parasta maanviljelysseutua, koska Jubba-joen laaksossa on riittävästi kosteutta ja ravinteita. Vuonna 2008 asukkaita arvioitiin olevan noin  349&nbsp;000.

Alueella on Somalian ja koko maailman alhaisin inhimillisen kehityksen indeksi: vuonna 2019 se oli vain 0,232.

## Katso myös
*Jubamaa

## Lähteet
Ala-Juba

**Ala-Juba** eli **Jubbada Hoose** on Somalian alue, jonka pääkaupunki on Somalian kolmanneksi suurin kaupunki Kismayo.

Ala-Juba sijaitsee maan lounaisimmassa kolkassa Kenian vastaisella rajalla. Alueen pinta-ala on 42&nbsp;876 neliökilometriä. Vuonna 2008 asukkaita arvioitiin olevan noin 643&nbsp;000.

## Katso myös
*Lounais-Somalia
*Jubamaa

## Lähteet
Frank Coraci

**Frank Coraci** (s. 3. helmikuuta 1966) on yhdysvaltalainen elokuvaohjaaja sekä -käsikirjoittaja ja vähäisten sivuosien näyttelijä. Hän on tehnyt huomattavaa yhteistyötä varsinkin näyttelijä-muusikko Adam Sandlerin kanssa.

Coraci syntyi Long Islandilla, New Yorkin osavaltiossa. Hänen teostensa joukossa ovat *Kosto elää* (1994), *The Wedding Singer* (1997), *Juomahemmo* (1998), *[[Maailman ympäri 80 päivässä (vuoden 2004 elokuva)|Maailman ympäri 80 päivässä]]* (2004) ja *[[Klik!]]* (2006). 

## Aiheesta muualla
*
Bakool

**Bakool** on  Somalian alue, jonka pääkaupunki on Xuddur. Bakoolissa suurin klaani on Rahanweyn. Alue sijaitsee Etiopian vastaisella rajalla, ja sen pinta-ala on   26&nbsp;962 neliökilometriä. Vuonna 2008 asukkaita arvioitiin olevan noin  351&nbsp;000.

## Lähteet
Joseph Castanon

**Joseph Michael Castanon** (s. 19. elokuuta 1997) on yhdysvaltalainen lapsinäyttelijä. Hänet muistetaan kansainvälisesti parhaiten Ben Newmanin roolista elokuvassa *[[Klik!]]* (2006); hänen isäänsä esitti pääosan näyttelijä Adam Sandler. 

Castanon syntyi Denverissä, Coloradossa.

## Aiheesta muualla
*
Colleen Haskell

**Colleen Marie Haskell** (s. 6. joulukuuta 1976) on yhdysvaltalainen näyttelijä. Kansainvälisesti hänet muistetaan parhaiten Riannan roolista elokuvassa *[[Elukka]]* (2001). Hän kilpaili myös *[[Selviytyjät|Selviytyjien]]* ensimmäisellä tuotantokaudella Malesiassa. 

Bethesdassa, Marylandissa syntynyt Haskell valmistui Walter Johnson High Schoolista ja Georgian yliopistosta. 

## Aiheesta muualla
*
Einari Wehmas

**Aarne Einari Wehmas** (27. marraskuuta 1898 Vesilahti – 8. kesäkuuta 1955 Kanariansaaret, Espanja) oli suomalainen taidemaalari. Hän opiskeli Turun taideyhdistyksen piirustuskoulussa vuosina 1914–1918 ja sittemmin myös ulkomailla. Vehmas opiskeli Berliinissä Charlottenburgin Taideakatemiassa ja teki sen jälkeen opintomatkan Italiaan ja Pariisiin. Vuosina 1923–1924 hän opiskeli uudelleen Pariisissa ja vuosina 1928–1929 hän teki uuden opintomatkan Italiaan ja Pariisiin. Vehmas debytoi Turussa vuonna 1917. Hän osallistui taidenäyttelyihin kotimaassa ja Virossa.

Vehmas kuului aluksi Marraskuun ryhmään ja sitten Pro Arte-taiteilijaryhmään. Hänen tyylinsä lähenee kubismia. Hän ja Karl Ingelius maalasivat Turun Martinkirkon alttaritaulun. Vehmaksen maalaus *Katu Cachan’issa* on Viron Kansallismuseon kokoelmissa Tartossa ja maalaus *Ristiinnaulittu* Porin Taide- ja Taideteollisuusyhdistyksen kokoelmissa.

Vehmaksen puoliso oli vuodesta 1944 Kerttu Elin o.s. Sirén (kirjailija Elina Vaara). Hänen vanhempansa olivat kauppias Oskari Wehmas ja Fanny Amanda o.s. Laurila.

## Lähteet
*Taiteilijamatrikkeli
*Turun taidemuseo 

## Viitteet
Skol (olut)

**Skol** on tanskalaisen Carlsberg-panimon valmistama olut. Ensimmäisen kerran olutta pantiin vuonna 1959, ja sen nimi tulee ruotsin kielen sanasta *skål*. Nykyään olutta on saatavana muutamana eri versiona.

Skol tuli myyntiin Euroopassa vuonna 1964 ja Brasiliassa vuonna 1967. Vuonna 1979 sitä alettiin myydä alumiinitölkeissä. Vuonna 2004 olutta myytiin yli 20 maassa.

Vuonna 2000 São Paulossa järjestettiin ensimmäinen Skol Beats -festitaali, ja tuolloin julkistettiin oluesta valmistettu uusi "Beats"-maku. Vuonna 2006 julkistettiin sitruunanmakuinen *Skol Lemon*.

## Lähteet
* Carlsberg, Carlsberg brings cheers with Skol beer
Dyynimuura

**Dyynimuura** (*Formicivora littoralis*) on erittäin uhanalainen varpuslintu, joka elää endeemisenä Cabo Frion lähistöllä Brasiliassa.

Dyynimuura on kooltaan noin 12,5 cm pitkä. Väritykseltään se on hyvin tumma. Koiras on musta lukuun ottamatta valkoisia viiruja siivissä, valkoista pyrstön päätä ja ruskeita alueita otsassa ja siivissä. Naaras on ruosteenruskea ja sen päässä on tummemman ruskea kruunu ja leveä musta kasvomaski. Pyrstö on naaraalla koiraan kaltainen. Dyynimuuran laulu on nopeita sarjoja korkeita *tschiuk*-ääniä. Kutsuääni on niin ikään korkea ja nasaalinen *kiu-kiu-kiu*.

Dyynimuurat elävät rannikolla trooppisilla kuivilla pensasaroilla, joilla on paljon kaktus- ja ananaskasveja. . Dyynimuurakannan kooksi arvioidaan noin 250–1&nbsp;000 yksilöä ja kannan arvellaan edelleen vähentyvän. Pääsyy kannan vähenemiseen on linnun elinympäristön tuhoaminen. Dyynimuurat elävät seudulla, joka on erittäin suosittua lomailualuetta. Rantoja onkin raivattu loma-asuntojen tieltä. Lisäksi oman uhkansa linnuille tuo alueella toimiva suolateollisuus.

## Lähteet
Bridgette Andersen

**Marriah Bridgette Andersen** (11. heinäkuuta 1975 – 18. toukokuuta 1997) oli yhdysvaltalainen lapsinäyttelijä. Hänet muistetaan parhaiten Savannah'n roolista elokuvassa *Savannah Smiles* (1983).

Andersen tuli tutuksi myös televisiosta. Lapsuutensa jälkeen hän esiintyi enää harvoin. Hän kuoli alkoholin- ja huumeidenkäytön seurauksena 21-vuotiaana.

Andersen oli nelinkertainen Young Artist Award -ehdokas vuosina 1983–1986. 

## Lähteet

## Aiheesta muualla
*
Mika Boorem

**Mika Sue Boorem** (s. 18. elokuuta 1987) on yhdysvaltalainen näyttelijä. Hän on esiintynyt muiden muassa elokuvissa *[[Blue Crush – merten valtiaat]]* (2002), *[[Sleepover]]* (2004) ja *[[Smile]]* (2005). Boorem on myös näytellyt elokuvissa *[[Patriot (elokuva)|Patriot]]* (2000) ja *[[Dirty Dancing 2]]*.

Boorem syntyi Tucsonissa, Arizonassa, ja muutti varhain Los Angelesiin, Kaliforniaan. Hän on ollut ehdolla yhden Teen Choice Awardin ja neljän Young Artist Awardin saajaksi.

## Aiheesta muualla

*
E. J. Vehmas

**Einari Johannes Vehmas** (18. joulukuuta 1902 Sääksmäki – 29. marraskuuta 1980 Otalampi, Vihti) oli sodanjälkeisen ajan vaikutusvaltaisin suomalainen taidekriitikko ja Ateneumin taidemuseon apulaisintendentti.

E. J. Vehmaan vanhemmat olivat sääksmäkeläinen maanviljelijä Kustaa Erland Vehmas ja Matilda Jaakkola. Vehmas kävi Tampereen klassillisnen lyseon ja kirjoitti ylioppilaaksi 1922. Hän opiskeli aluksi lääketiedettä ensin 1922–1924 Turun yliopistossa ja vuodesta 1926 Helsingin yliopistossa. Vuodesta 1929 alkaen hän opiskeli kirjallisuutta ja estetiikkaa, taidehistoriaa sekä romaanista ja pohjoismaista filologiaa. Vehmas valmistui filosofian maisteriksi 1934. Hänen pro gradu -työnsä käsitteli Marcel Proustia, josta ei tuolloin vielä ollut kirjoitettu suomeksi juuri mitään.

Alkaessaan opiskella Helsingissä hän tutustui tulenkantajien kirjallisuuspiiriin ja kirjoitti ryhmän Tulenkantajat-lehteen. Hän avioitui taidemaalari Sylvi Kunnaksen kanssa vuonna 1930, ja heidän tyttärensä on Inari Neuvonen (s. 1931). Kirjailija Kirsi Kunnas on Vehmaan tytärpuoli. Vehmas toimi Helsingin Sanomien kirjallisuuskriitikon apulaisena ja F. E. Sillanpään yksityissihteerinä 1934–1936 sekä 1937–1945 Helsingin yliopiston kemian laitoksen kanslistina. Talvi- ja jatkosodassa Vehmas toimi lääkintäjoukoissa. 
 
Kuvataidekriitikon uran Vehmas aloitti vuonna 1937 kirjoittamalla kulttuuriaikakauslehti Suomalaiseen Suomeen ja toimi sodan aikana myös lehden teatteriarvostelijana. Hänelle myönnettiin 1943 Suomalaisuuden liiton palkinto ansioista kuvataidearvostelijana.

Vehmas toimi vuodesta 1945 alkaen aikakauslehti Taiteen toimittajana, *Suomen Taiteen Vuosikirjan* toimittajana sekä vuosina 1945–1967 asti Uuden Suomen taidearvostelijana, missä tehtävässä hän seurasi Onni Okkosta. Vuonna 1953 Vehmas nimitettiin Ateneumin taidemuseon apulaisintendentiksi ja hän toimi virassa vuoteen 1969 asti. Hän toimi myös Ateneumin ostolautakunnassa 1953–1969 ja muun muassa Venetsian biennaalin Suomen osaston komissaarina 1954 ja 1968. Hänelle myönnettiin professorin arvonimi 1969. 

Vehmas toimi myös asiantuntijana Sara Hildénin taidekokoelman kokoamisessa sekä Ars 69 -näyttelyn komissaarina, mutta joutui keskeyttämään työn sairauden takia.

## Katso myös
* E. J. Vehmaksen rahasto

## Lähteet
Guy Torry

**Robert Guy Torry** (s. 5. tammikuuta 1969) on yhdysvaltalainen näyttelijä ja koomikko.

Torry on kotoisin St. Louisista ja opiskeli Southeast Missouri State Universityssä. Sen jälkeen hän muutti Los Angelesiin. Hänen uransa alkoi 1990-luvulla Martin Lawrencen tilannekomediasarjassa *[[Martin (televisiosarja)|Martin]]* ensin tuotantoapulaisena ja sitten käsikirjoittajana. Torry sai käsikirjoitustöitä myös sarjoista *[[Minor Adjustments]]* ja *[[Moesha]]*, ja pian hän aloitti myös näyttelijänä esimerkiksi televisiosarjassa *[[The Strip (yhdysvaltalainen televisiosarja)|The Strip]]*. Vierailurooleja hän teki muun muassa sarjoissa *[[Shield – lain varjolla]]* ja *[[NYPD Blue]]*. Torryn ensimmäinen vakava elokuvarooli oli vuoden 1998 draamaelokuvassa *[[American History X]]*.

Myös hänen vanhempi veljensä Joe Torry on näyttelijä ja koomikko.

## Lähteet

## Aiheesta muualla
*
Diablo Cody

**Diablo Cody** (oik. Brook Busey-Hunt, s. 14. kesäkuuta 1978 Chicago) on yhdysvaltalainen kirjailija ja käsikirjoittaja. Hän on käsikirjoittanut elokuvat *[[Juno (elokuva)|Juno]]* (2007), *[[Jennifer's Body]]* (2009) ja *[[Young Adult]]* (2011) sekä luonut televisiosarjan *[[United States of Tara]]*. *Junon* käsikirjoituksesta hänet palkittiin Oscarilla parhaan alkuperäisen käsikirjoituksen kategoriassa.

Ennen ryhtymistään kirjailijaksi Cody toimi muun muassa sihteerinä ja stripparina. Kokemuksistaan stripparina Cody on kirjoittanut kirjan *Candy Girl: A Year in The Life of an Unlikely Stripper*.

## Lähteet

## Aiheesta muualla

*
Davide Simoncelli

**Davide Simoncelli** (s. 30. tammikuuta 1979 Rovereto, Italia) on italialainen alppihiihtäjä. 

Simoncelli laski ensimmäisen maailmancupin osakilpailunsa vuonna 1999 Madonna di Campigliossa. Palkintokorokkeelle hän ylsi ensimmäisen kerran vuonna 2002 Alta Badiassa sijoituttuaan toiseksi suurpujottelussa. Hän on voittanut urallaan kaksi suurpujottelun maailmancupin osakilpailua: vuonna 2003 Alta Badiassa ja 2006 Yongpyongissa. Simoncelli on menestynyt erityisesti Alta Badiassa, koska hän on ollut siellä voiton lisäksi neljä kertaa toinen.

Kaudella 2003–2004 Simoncello oli suurpujottelun maailmancupin kokonaiskilpailussa viides ja kausilla 2005–2006 ja 2009–2010 neljäs.

Arvokilpailuissa Simoncelli on ollut suurpujottelussa yhdestoista Val d'Isèren MM-kilpailuissa 2009 ja kuudes Schladmingin MM-kisoissa 2013. Vancouverin olympialaisissa 2010 hän oli suurpujottelun 19:s ja Sotšissa 2014 17:s.

## Lähteet
That’s How You Know

**That's How You Know** on musiikkinumero vuonna 2007 valmistuneeseen elokuvaan Lumottu (*Enchanted*). Musiikin sävelsi Alan Menken ja sanoitti Stephen Schwartz. Kappale tehtiin alun perin elokuvan pääosan esittäjän, Amy Adamsin laulettavaksi.

Kappale oli ehdolla parhaaksi kappaleeksi Critics’ Choice -gaalassa sekä vuoden 2008 Golden Globe -tilaisuudessa. Se oli ehdolla myös parhaaksi lauluksi vuoden 2008 Oscar-gaalassa.

Vaikka laulu tehtiin Adamsin laulettavaksi elokuvaan, Tony-palkinnon voittanut näyttelijä/laulaja Kristin Chenoweth, joka esittää Broadway-musikaalissa *[[Wicked]]*, esitti laulusta lyhennetyn version tanssioiden kanssa Oscar-gaalassa 2008.
William Lanne

**William Lanne** (myös **King Billy**, **William Laney** tai **William Lanney**; n. 1835 – 3. maaliskuuta 1869) oli tasmanialainen aboriginaali, palawah. Hänet tunnetaan erityisesti viimeisenä eloonjääneenä miespuolisena Tasmanian aboriginaalina. Viimeinen aboriginaali oli hänen vaimonsa Truganini (Lanne oli tämän kolmas aviopuoliso).

Lanne syntyi arvioiden mukaan vuonna 1835 Tasmanian länsirannikolla sijaitsevalla Arthur Riverin alueella. Hänen ollessaan seitsemänvuotias hänet ja hänen perheensä kaapattiin ja vietiin Flindersinsaarella sijainneelle aboriginaaleille tarkoitetulle leirille Wybelennaan. Vuonna 1847 mustasta sodasta eloonjääneet aboriginaalit siirrettiin Oyster Coveen, jossa Lanne eli neljä vuotta orpokodissa. Vuonna 1855 hän pääsi töihin valaanpyyntialukselle.

Lanne sairastui pahasti, ja hän kuoli koleraan ja punatautiin 3. maaliskuuta 1869 Hobartin kaupungissa. Kuoleman jälkeen hänen ruumiinsa ryöstettiin. Tämä oli seurausta Tasmanian Royal Societyn ja Royal College of Surgeons of Englandin välisestä riidasta kumman pitäisi käsitellä Lannen ruumis. Royal College of Surgeons of Englandin jäsen, William Crowther, pääsi murtautumaan ruumishuoneelle, jossa Lannen ruumista säilytettiin. Hän leikkasi irti ruumiinosia, poisti hänen ihonsa ja laittoi tilalle valkoisen miehen pään, joka oli päällystetty mustalla iholla. Tasmanian Royal Society huomasi asian nopeasti, ja päätti estää uusien näytteiden keräämisen amputoimalla Lannen jalat ja kädet. Vasta tämän jälkeen Lanne haudattiin.

## Lähteet
King Billy

**King Billy** tarkoittaa seuraavia asioita:
*William Lanne, viimeinen eloonjäänyt miespuolinen Tasmanian aboriginaali
*King Billy Cokebottle, australialainen komedianäyttelijä
*Irlannin ja Skotlannin King Billy, Vilhelm III Oranialainen
Ramón Díaz

**Ramón Ángel Díaz** (s. 29. elokuuta 1959 La Rioja) on argentiinalainen  jalkapalloilija, joka on sittemmin siirtynyt valmentajaksi. Hän pelasi Argentiinan maajoukkueessa vuoden 1982 maailmanmestaruuskilpailuissa. Hän oli pelipaikaltaan hyökkääjä.

Díaz pelasi kotimaansa lisäksi Italiassa vuosina 1982–1989, Ranskassa vuosina 1989–1991 ja Japanissa pelaajaransa viimeiset vuodet 1993–1995. Hän edusti Italiassa Napolia, Avellinoa, Fiorentinaa ja Interiä. Hän pelasi Serie A:ssa kaikkiaan 189 ottelua ja teki niissä 54 maalia. Hän voitti Serie A:n mestaruuden Interin joukkueessa kaudella 1988–1989; tuolla kaudella hän teki 33 liigaottelussa 12 maalia. Díaz pelasi Ranskan Ligue 1:ssä Monacon joukkueessa kahden kauden aikana 61 ottelua ja teki niissä 24 maalia. Hän voitti Ranskan cupin kaudella 1990–1991. Hän voitti useita Argentiinan liigamestaruuksia River Platen joukkueessa.

Díaz voitti alle 20-vuotiaiden maailmanmestaruuden 1979. Joukkueeseen kuului myös Diego Maradona ja sitä valmensi César Luis Menotti. Díaz oli MM-turnauksen paras maalintekijä kahdeksalla maalillaan kuudessa ottelussa. Hän teki kolme maalia alkulohko-ottelussa Indonesiaa ja puolivälierässä Algeriaa vastaan sekä yhden maalin välierässä Uruguayta ja loppuottelussa Neuvostoliittoa vastaan.

Díaz pelasi Argentiinan A-maajoukkueessa yli 20 ottelua. MM-kilpailuissa 1982 hän pelasi neljä ottelua ja teki tappiollisessa jatkolohko-ottelussa Brasiliaa vastaan joukkueensa ainoan maalin.

Díaz on toiminut valmentajana 1990-luvun puolivälistä alkaen muun muassa Argentiinassa, Meksikossa, Saudi-Arabiassa ja Brasiliassa. Hän valmensi Paraguayn A-maajoukkuetta joulukuusta 2014 kesäkuuhun 2016.

## Seurat
### Pelaajana
* Club Atlético River Plate (1978–1981)
* SSC Napoli (1982–1983)
* US Avellino (1983–1986)
* ACF Fiorentina (1986–1988)
* FC Internazionale Milano (1988–1989)
* AS Monaco FC (1989–1991)
* Club Atlético River Plate (1991–1993)
* Yokohama F. Marinos (1993–1995) 

### Valmentajana
* Club Atlético River Plate (1995–2003)
* Oxford United FC (2004–2005)
* Club Atlético San Lorenzo de Almagro (2007–)

## Lähteet
Claudio Acosta

**Claudio German Acosta** (s. 12. helmikuuta 1988 El Quebrachal, Saltan maakunta) on argentiinalainen jalkapalloilija. Hän on edustanut viimeisimpänä Fénixiä, jonka kanssa hänen sopimuksensa päättyi tammikuussa 2025.

## Lähteet
Kylmälänkyläntie

**Kylmälänkyläntie** on Muhoksen kirkonkylästä Kylmälänkylän kautta Vaalan Veneheittoon johtava yhdystie. Tie alkaa valtatien 22 risteyksestä ja päättyy seututien 800 risteykseen, ja sen pituus on 51 kilometriä. Tieltä haarautuu Kylmälänkylässa yhdystie 8240 Tyrnävälle. 

Kylmälänkylän kappeli sijaitsee tien varressa. 

Vaalan kunnan puolella, tien itäpuolella sijaitsee Pelson kylä. Kylässä on Pohjois-Suomen aluevankilaan kuuluva Pelson vankila.

## Lähteet
Fender Jazz Bass

**Fender Jazz Bass** (*J-Bass*) on Leo Fenderin Precision Basson jälkeen suunnittelema bassokitara, jota on valmistettu vuodesta 1960 eteenpäin. Mallista on kehitetty erilaisia versioita esimerkiksi aktiivisella elektroniikalla.

Jazz Bass-mallissa on kokopuinen runko ja vaahterainen kaula. Mallin kaikki metalliosat on kromattu. Mallin kaula on kapeampi varsinkin lähellä satulaa. Säätiminä alkuperäisessä bassossa on äänenvoimakkuuden säätö kummallekin mikrofonille ja yksi sävynsäätö. 

Jazz Bass, puhekielessä jazz-basso, poikkeaa P-bassosta siten että siinä on kaksi yksikelaista mikrofonia P-Basson yhden jaetun mikrofonin sijasta. Mikrofonityyppiä nimitetään yleisesti jazz-basso - mikrofoniksi. Jazz-basson sointi on niiden ansiosta kirkkaampi kuin P-basson.

## Tunnettuja Jazz basson käyttäjiä

Tunnettuja Jazz Bassin käyttäjiä ovat mm. Jaco Pastorius, joka Weather Report yhtyeessä teki yleisemmin tunnetuksi nauhattoman sähköbasson. Hänen bassonsa oli muunnettu alkuperäisestä Jazz-bassosta nauhat poistamalla. 

**Muita tunnettuja käyttäjiä ovat esimerkiksi:** 

*Flea (Red Hot Chili Peppers)
*Marcus Miller
*Geddy Lee (Rush)
*John Entwistle (The Who)
*John Paul Jones (Led Zeppelin)
*Mark Hoppus (Blink-182)

## Lähteet
* Guitarcenter.com
Nicolas Bal

**Nicolas Bal** (s. 2. kesäkuuta 1978 Saint-Martin d'Heres, Ranska) on ranskalainen entinen yhdistetyn kilpailija.

Bal oli saavuttamassa Ranskalle olympiapronssia yhdistetyn joukkuekilpailussa Naganon talviolympialaisissa 1998. Salt Lake Cityn olympialaisissa 2002 hän sijoittui normaalikilpailussa kymmenenneksi, joka on hänen uransa paras sijoitus olympialaisten henkilökohtaisilla matkoilla.

1999 hiihdon maailmanmestaruuskilpailuissa Itävallan Ramsaussa Bal sijoittui normaalikilpailussa ja joukkuekilpailussa neljänneksi.

Balin uran paras sijoitus maailmancupin osakilpailussa on kuudes tila vuoden 1996 Oslon normaalikilpailusta.

Bal lopetti uransa kauden 2006–2007 jälkeen.

## Lähteet
*
Therapeia-säätiö

**Therapeia-säätiö** on vuonna 1958 perustettu säätiö, joka antaa Suomessa psykoanalyyttisen viitekehyksen mukaista psykoterapiakoulutusta esimerkiksi yhteistyössä Helsingin yliopiston kanssa. Säätiön kotipaikka on Helsinki. 

Koulutustoiminnan ohella säätiö julkaisee Psykoterapia-lehteä ja alansa kirjallisuutta.

## Katso myös
* Psykoanalyysi
* Psykoterapia

## Lähteet

## Aiheesta muualla
* Therapeia-säätiön kotisivut
### Kirjallisuutta
* Ihanus, Juhani 2000: *Vastaanottoja: Therapeia 40 vuotta.* Therapeia-säätiö, Helsinki.
Psykoterapia (lehti)

**Psykoterapia** on psykoanalyysia ja psykoanalyyttista psykoterapiaa käsittelevä aikakauslehti, jota julkaisevat Therapeia-säätiö ja -yhdistys. Lehti ilmestyy neljästi vuodessa.

Aikakauslehden tieteellisten artikkelien hyväksymisessä sovelletaan vertaisarviointia. Lehden päätoimittajia ovat psykiatri Martti Tuohimetsä (vastaava) ja psykologian dosentti Juhani Ihanus.

## Lähteet
Alex D. Linz

**Alexander David ”Alex” Linz** (s. 3. tammikuuta 1989) on yhdysvaltalainen näyttelijä. Hän on esiintynyt muun muassa elokuvissa *[[Eräänä kauniina päivänä]]* (1996), *[[Yksin kotona 3]]* (1997), *[[Sydän lyö]]* (2000) ja *[[Max Keeble – Kosto elää]]* (2001).

Juutalainen Linz syntyi Kalifornian Santa Barbarassa ja debytoi näyttelijänä vuonna 1995 tv-sarjassa Cybill. Hän on muiden rooliensa ohella ääninäytellyt Tarzania.

Linz oli vuosina 1997, 1998, 2000 ja 2002 ehdokkaana Young Artist -palkinnon saajaksi. 

## Aiheesta muualla
*
Mudug

**Mudug** on  Somalian alue, jonka länsi- ja pohjoisosat kuuluvat Puntmaahan. Alueen  pääkaupunki on Galkayo. Mudugin tärkeimmät klaanit ovat Hawiye ja Darod. 

Mudug sijaitsee maan keskiosassa; sen länsipuolella on Etiopia ja itäpuolella Intian valtameri. Alueen pinta-ala on 72&nbsp;993 neliökilometriä.  Vuonna 2008 asukkaita arvioitiin olevan noin  734&nbsp;000.

## Katso myös
*Galmudug

## Lähteet
Törnin–Männistön asekätkö

**Törnin–Männistön asekätkö** on kallionkolo Joensuun kaupungissa, entisessä Enon kunnassa Eno–Ahveninen–Kelvä-tien (seututie 518, kantatie 73:n oikotie) varrella; se on merkitty tien varrella olevalla nähtävyys-liikennemerkillä. Asekätkö ei liity jatkosodan jälkeiseen Päämajan upseerien organisoimaan asekätkentään.

Mannerheim-ristin ritari, kapteeni Lauri Törni ja hänen komppaniansa asealiupseeri, alikersantti Arvo Männistö kätkivät lokakuussa 1944 Lieksan ja Joensuun välillä olevan tien varressa olleeseen kallionhalkeamaan erän aseita ja ammuksia siltä varalta, että Suomi olisi miehitetty Moskovan välirauhan solmimisen jälkeen.

Kätketyt aseet ja tarvikkeet olivat:
* pikakivääri Degtjarjov DP-27 (kal. 7,62 "Emma") ja siihen kahdeksan rumpulipasta,
* puoliautomaattikivääri (kal. 7,62 Tokarev) lippaineen,
* 5 konepistoolia (kal 9,00 Suomi) ja niihin 28 rumpulipasta,
* 3 sotilaskivääriä (kal. 7.62 Ukko-Pekka),
* 36 käsikranaattia, sekä
* lähes 2&nbsp;000 patruunaa.

Törni siirtyi maanpetostuomion saatuaan pois maasta ja teki myöhemmin uuden sotilasuran Yhdysvaltain armeijassa, mutta Männistö valvoi kätköä säännöllisin tarkastuskäynnein. Vuonna 1991 Neuvostoliiton kaaduttua ja asian lopullisesti varmistuttua Männistö paljasti kätkön Puolustusvoimille. Aseet siirrettiin pois ja osin museoitiin, pääosan materiaalista päätyen Sotamuseon kokoelmiin vuonna 1993.

## Presidentin pikakivääri
Männistö kertoi arvelevansa aseiden joukossa olevan myös tasavallan presidentti Mauno Koiviston pikakivääri. Aseen perästä löytyikin alun perin valkoinen ja siniraitainen nenäliina, jonka perusteella sotavuosina Törnin alaisena palvellut tasavallan presidentti Mauno Koivisto tunnisti aseen: nenäliina oli hänen ja hän itse oli käyttänyt tätä asetta sotatoimien aikana. Liina oli jo Koiviston sitä viimeksi käyttäessään niin pehmeäksi kulunut, että se sopi hyvin aseen ulkoiseen puhdistukseen. Ase on nähtävillä Sotamuseossa yhdessä nenäliinasta tehdyn piirroksen kanssa.

Kätköpaikan tiehaara merkittiin nähtävyyskilvellä, kallionkolo erillisellä nimikilvellä ja lähelle sijoitettiin koko asekätkentäprosessia ja tätä erillistapausta käsittelevä muistotaulu.

## Lähteet
* Selostustaulu kätköpaikalla
* Sotamuseossa näytteillä oleva kätkön pikakivääri selostuksineen
* Nuoren sotilaan sota *Veteraanien perintö.* Katsottu 16.6.2022

### Viitteet
Spider-Man (vuoden 2000 videopeli)

**Spider-Man** on Neversoftin kehittämä ja Activisionin julkaisema toimintaseikkailupeli. Peli on julkaistu vuonna  usealle alustalle.

Pelin käännökset eri alustoille ovat tehneet Aspyr Media (Mac), Vicarious Visions (GBC), Edge of Reality (N64), Treyarch (DC) ja LTI Gray Matter (Windows).

Peli oli ensimmäinen Hämähäkkimieheen perustuva 3D-grafiikkaa käyttävä peli. Siinä on vaikutteita *[[Hämähäkkimies (vuoden 1994 animaatiosarja)|Spider-Man: The Animated Seriesistä]]* ja *[[Hämähäkkimies (vuoden 1999 animaatiosarja)|Spider-Man Unlimitedistä]]* niin äänten kuin hahmojen ulkonäönkin osalta. Pelissä on myös mukana muita Marvelin sankareita, kuten Liekki, Daredevil ja Kapteeni Amerikka.

## Juoni

Peter Parker on katsomassa tohtori Otto Octaviuksen uuden keksinnön esittelyä, kun eräs Hämähäkkimieheksi pukeutunut huijari varastaa laitteen. Octavius käynnistää myöhemmin piilopaikassaan laitteen, joka päästää keltaista kaasua New Yorkin kaduille. Ensimmäisenä Hämähäkkimies pelastaa panttivangit läheisestä pankista ja sen jälkeen joutuu kiirehtimään kohti Daily Buglea, koska Skorpioni on hyökännyt Jamesonin kimppuun. Hämähäkkimiehen voitettua Skorpionin hänen peräänsä lähtevät New Yorkin poliisivoimat. Päästyään pakoon hän kohtaa Mustan Kissan, joka kertoo, että Venom on televisiossa Manhattanilla. Kun he saapuvat sinne, Venom paljastaa, että hän on kidnapannut Mary Jane Watsonin ja tällä on 24 tuntia elinaikaa. Sen jälkeen Hämähäkkimies hoitelee Sarvikuonon. Musta Kissa loukkaantuu ja hänet viedään ambulanssiin, jota ohjaa salaa Tohtori Mustekala kyydissään Carnage. Hämähäkkimies tapaa Vapaudenpatsaalla Liekin ja joutuu sen jälkeen kisaamaan Venomia vastaan.

## Äänirooleissa

## Aiheesta muualla
* 
* 
* 
* Behind the Voice Actors -sivustolla
Dorothea Binz

**Dorothea ”Thea” Binz** (16. maaliskuuta 1920 – 2. toukokuuta 1947) oli SS-naisvartija Ravensbrückin keskitysleirillä toisen maailmansodan aikana. Hänet tunnetaan yhtenä natsi-Saksan keskitysleirien sadistisimmista vartijoista.

Binz syntyi keskiluokkaiseen saksalaisperheeseen Dusterlakessa, Saksassa (lähellä Fürstenbergia ja Ravensbrückia). Binz jätti koulun 15-vuotiaana. Vuonna 1939 hän tarjoutui vapaaehtoiseksi Ravensbrückin keskitysleirille. Binz oli opiskellut keittiöharjoittelijana ja hän pyrki aluksi kokiksi, mutta koska keittiötehtäviä ei ollut tarjolla, hänet lähetettiin Ravensbrückiin 1. syyskuuta 1939 vartijakoulutukseen. 

Binz tunnettiin raakalaismaisena naisvartijana (*SS-Aufseherin*). Hän työskenteli leirin useissa osissa, muun muassa keittiössä ja pyykkituvalla. Myöhemmin hänen on kerrottu olleen esimiehenä bunkkerissa, jossa naisvankeja kidutettiin ja tapettiin.

Elokuussa 1943 Binz ylennettiin naisvartijoiden varapäälliköksi. Esikunnan jäsenenä vuosina 1943 ja 1945 hän johti yli sadan naisvartijan koulutusta ja palvelusta. Binz harjoitti raaimpia naisvartijoita, kuten Ruth Closiusta. Ravensbrückissä koulutetut SS-naiset palvelivat yli 200:lla naisten leirillä ympäri Puolaa, Saksaa, Itävaltaa ja Itä-Ranskaa. Binz oli vastuussa yli 50&nbsp;000 nais- ja alaikäisestä vangista. Hänen esimiehiään olivat *Lagerleiterin* Erna Rose, *Oberaufseherin* Johanna Langefeld ja komendantti Max Koegel.

Vuonna 1944 Ravensbrückiin saapui suuria määriä naisia ja lapsia Auschwitzin keskitysleiriltä, Majdanekista, Płaszówista, Stutthofista ja useilta muilta orjaleireiltä Puolasta. Binz johti joukkoteloituksia ja lähetyksiä kaasukammioihin ja myös vankien näännyttämistä nälkään, vakavaa pahoinpitelyä ja palelluttamista kuoliaaksi. On väitetty, että Binz hakkasi puolalaisen vangin hengiltä kirveellä pakkotyökomennuksen aikana.

Vankien muistelmateoksissa on lukuisia kuvauksia Binzin väkivaltaisuudesta ja julmuudesta. Ravensbrückissa nuoren Binzin on sanottu hakanneen, läimineen, potkineen, ampuneen, piiskanneen ja pahoinpidelleen naisvankeja jatkuvasti. Hänen on kerrottu kulkeneen leirillä piiskan ja koiran kanssa ja voineen valita kenet tahansa naisen tapettavaksi tai hakanneen tämän kuoliaaksi. Ranskalaiset vangit kutsuivat häntä nimellä "La Binz". 

Binzillä oli leirillä miesystävä, SS-upseeri Edmund Bräuning. Heidän kerrotaan tehneen leirillä romanttisia kävelyretkiä katsellen vankeja hakattavan, minkä jälkeen he kävelivät nauraen pois. He asuivat leirin muurien ulkopuolella sijainneessa talossaan loppuvuoteen 1944, jolloin Bräuning siirrettiin Buchenwaldin keskitysleiriin.

Binz pakeni Ravensbrückista kuolemanmarssin aikana. Binz joutui brittiläiseen sotaoikeuteen ja tuomittiin kuolemaan sotarikoksista. Hänet hirtettiin Hamelnissa Saksassa 2. toukokuuta 1947. Hän oli kuollessaan 27-vuotias.

## Lähteet
Darod

**Darod** eli **darood** on somaliklaani, jonka jäseniä asuu Somaliassa, Somalimaassa, Keniassa ja Etiopiassa (varsinkin Ogadenin alueella). Darood on suurin klaani Somaliassa. Sen alaklaaneja ovat Dhulbahante, Majeerteen, Mareehaan, Ogaaden ja Warsangeli. 

## Historia
Tarun mukaan Darod-klaanin esi-isä tuli 900-luvulla Arabian niemimaalta Somalian pohjoisosaan ja nai Dir-klaanista vaimon. Nykykäsityksen mukaan tämä ei kuitenkaan pidä paikkaansa, koska arabialaiset nimet ilmestyivät käyttöön vasta 1400-luvulla. 

## Lähteet

## Aiheesta muualla
*http://www.hiiran.com
*http://www.somaliweyn.com
Rahanwein

**Rahanwein** eli **Rahanweyn** on somaliklaani, jonka jäsenet asuvat Juba- ja Shebellejokien välisellä alueella Etelä- Somaliassa, sekä Bakoolin ja  Bayn alueilla (*gobol*). Klaaniin kuuluu noin 17 prosenttia Somalian väestöstä. Useimmat puhuvat somalian kielen maay-murretta. Se jaetaan kahteen alaklaaniin, josta Digiliin kuuluu enimmäkseen rannikon asukkaita ja maanviljelijöitä, kun taas Miriflen jäsenet ovat perinteisesti sisämaan paimentolaisia. 

Rahanwein-klaanin esi-isien arvellaan muuttaneen nykyiselle asuma-alueelleen bantuekspansion mukana jo ennen Somalian paimentolaisklaaneja. He kuuluivat aikoinaan *Shungwayan kuningaskuntaan*, joka ylsi Afrikan itärannikkoa pitkin aina nykyisen Mosambikin alueelle. Paimentolaisklaaneista samalle alueelle ovat asettuneet muun muassa Hawiyet, jotka aikoinaan myös orjuuttivat maanviljelijöitä.
 
## Lähteet
Miesten 10 metrin liikkuvamaali ammunnan Euroopan-mestaruuskilpailuissa 2008

**10 m liikkuvassamaalissa** miehet ampuvat ensiksi 30 hidasta juoksua ja sitten 30 nopeaa juoksua.Joukkuekilpailussa joukkueen muodostavat kolme saman maan kilpailijaa.

Miesten 10 m liikkuvassamaalissa EM-kilpailut 2008 järjestettiin 28. helmikuuta, Winterthurrissa.
## Henkilökohtainen kilpailu

## Joukkue kilpailu

## Lähteet
* Kilpailun tulokset
Mega Man 5 (Game Boy)

**Mega Man 5** (myös nimellä **Rockman World 5**) on Capcomin kehittämä ja julkaisema tasohyppely, joka on julkaistu vuonna  Game Boylle. Peli on yhteensopiva myös Super Game Boyn kanssa. Peli jäi viimeiseksi Game Boylle julkaistuksi *[[Mega Man (pelisarja)|Mega Man]]* -sarjan peliksi. Pelin robottimestarit on nimetty planeettojen mukaan. Muista Mega Man -peleistä poiketen pelissä ei ole viimeisenä vastuksena tri Wilya vaan uusi hahmo Sunstar.

## Robottimestarit

Pelissä robottimestarit kohdataan kahdessa ryhmässä, joiden välissä on Dark Moon -robotti.

## Pomot

## Aiheesta muualla
* 
* Mega Man V MMHP.net-sivustolla
Enix

**Enix kabushikigaisha** () oli vuonna 1975 perustettu pääosin videopelien kehittämiseen ja julkaisuun keskittynyt yritys. Huhtikuussa  Enix fuusioitui entisen kilpailijansa Squaren kanssa ja jatkoi toimintaansa nimellä Square Enix.

Enixin suosituin pelisarja on yli 20 vuotta vanha *[[Dragon Quest (pelisarja)|Dragon Quest]]*, joka koostuu kahdeksasta pääsarjan osasta sekä omia alasarjojaan muodostaneista spin-off-peleistä. Tunnetuimpia Enix-nimikkeitä ovat myös *[[Soul Blazer (pelisarja)|Soul Blazer]]* ja *[[Star Ocean (pelisarja)|Star Ocean]]* sekä Gangan Comicsin painattama *[[Fullmetal Alchemist]]* -sarjakuva.

## Historia
Eidansha Boshu Service Centerin tytäryhtiönä aloittanut Enix toimi muiden yritysten kehittämien pelien julkaisijana. Ensimmäiset julkaisuun päätyvät tietokonepelit päätettiin perustaja Yasuhiro Fukushiman vuonna 1982 järjestämässä pelien ohjelmointikilpailussa, johon osallistui 300 ehdokasta. Valittuihin kuului Kōichi Nakamuran suunnittelema *[[Door Door]]*, joka Japanissa saavuttamansa 200&nbsp;000 kappaleen myynnin ansiosta oli varhaisista Enix-peleistä menestyneimpiä. Alkuperäistä tietokoneversiota seuranneen konsolikäännöksen myötä se oli myös Enixin ensimmäinen Famicom-peli. Yhtiön tuottaisammaksi pelisarjaksi osoittautunut *[[Dragon Quest (pelisarja)|Dragon Quest]]* sai alkunsa toukokuussa 1986. Ensimmäisen osa myi 1,5 miljoonaa kappaletta. Myyntiluvut kasvoivat peräkkäisinä vuosina ilmestyneiden jatko-osien myötä: *[[Dragon Quest II akuryo no kamigami|Dragon Quest II]]*:ta myytiin 2,4 miljoonaa kappaletta, *[[Dragon Quest III soshite densetsu e…|Dragon Quest III]]*:a taas 3,8 miljoonaa.

Huhtikuussa 1989 Enix sulautettiin Konika Enixin ja Enix Productsin ohella emoyhtiö Eidansha Boshuun, jonka uudeksi nimeksi tuli Enix. Tietokonekeskeisen 1980-luvun jälkeen Enix julkaisi pelejä enimmäkseen
konsoleille. *[[Dragon Quest V tenkū no hanayome|Dragon Quest V]]* ja *[[Dragon Quest V maboroshi no daichi|VI]]* sekä 2 uutta pelisarjaa aloittaneet *[[Soul Blazer]]* ja *[[Star Ocean]]* julkaistiin Super NES:lle. *[[Dragon Quest VII eden no senshi-tachi|Dragon Quest VII]]*:n alusta taas oli PlayStation. Enix vastasi myös samalle konsolille kehitetyn *[[Tomb Raider III: Adventures of Lara Croft|Tomb Raider III]]*:n julkaisusta Japanissa.
 
Vuonna 2001 Enixin maineikkaimpiin mangoihin kuuluvan *[[Fullmetal Alchemist]]in* julkaiseminen aloitettiin *[[Gangan Comics|Gekkan Shōnen Gangan]]* -lehdessä. Viimeisimpiä Enixin markkinoille tuomia pelejä ennen Square Enixin syntymistä olivat *[[Star Ocean: Till the End of Time]]* ja *[[Dragon Quest Monsters: Caravan Heart]]*.

## Tytäryhtiöitä
*Enix America Corporation oli Pohjois-Amerikassa julkaistavia Enixin pelejä lokalisoiva yritys, joka toimi vuosina 1990–1995.
*Enix America, Inc. perustettiin marraskuussa 1999. Enix America Corporationia vastaavan yhtiön toiminta päättyi Enixin ja Squaren sulautumisen myötä.

## Pelit

## Lähteet

## Aiheesta muualla
* Square Enixin virallinen sivusto
* Enixin ja Squaren historia
Incognito Entertainment

**Incognito Entertainment** (alun perin nimellä **Incog Inc.**) oli videopeliyhtiö, jonka muodostivat alun perin SingleTrac-videopeliyhtiön jäsenet.

Incognito sijaitsi Salt Lake Cityssä Utahissa, ja se oli osa SIE Santa Monica Studio -studiota. Yhtiön johdossa toimi sen perustaja Scott Campbell sekä pitkäaikainen työntekijä David Jaffe, joka työskenteli tuottajana ja suunnittelijana. 

Incognito suljettiin vuonna 2009.

## Pelit
**[[Warhawk (vuoden 2007 videopeli)|Warhawk]]* (PlayStation 3)
**[[Calling All Cars!]]* (PlayStation 3 -- PSN)
**[[Twisted Metal: Head-On]]* (PlayStation Portable)
**[[Twisted Metal: Black]]* (PlayStation 2)
**Twisted Metal: Black Online* (PlayStation 2)
**[[Twisted Metal: Small Brawl]]* (PlayStation)
**[[War of the Monsters]]* (PlayStation 2)
**[[Downhill Domination]]* (PlayStation 2)

## Lähteet

## Aiheesta muualla
* Profiili MobyGamesissä
Nugaal

**Nugaal** eli **Nogal** on Somalian alue, joka kuuluu Puntmaahan. Se on saanut nimensä Nugaal-joen mukaan. Alueen hallintokeskus on Garoowe. 

Nugaal sijaitsee Intian valtameren rannalla. Alueen pinta-ala on 26&nbsp;180 neliökilometriä. Vuonna 2008 asukkaita arvioitiin olevan noin 154&nbsp;000.

Vuoden 2004 Intian valtameren maanjäristys nostatti tsunamin, joka teki tuhoja myös Nugaalin rannikolla.

## Lähteet
David Morse

**David Bowditch Morse** (s. 11. lokakuuta 1953 Hamilton, Massachusetts, Yhdysvallat) on yhdysvaltalainen näyttelijä.

## Ura
Morse sai 1980-luvun alussa julkisutta roolistaan televisiosarjassa *[[Sairaalan syke (yhdysvaltalainen televisiosarja)|Sairaalan syke]]*. Sen päätyttyä vuonna 1988 hän jatkoi uraansa niin televisiossa kuin elokuvissakin. Morse oli vuonna 2007 ehdolla Emmy-palkinnon saajaksi.

## Filmografia
;Elokuvat
* *[[Emily on poissa]]*, 1995
* *[[12 apinaa (elokuva)|12 apinaa]]*, 1995
* *[[The Long Kiss Goodnight]]*, 1996
* *[[The Rock – paluu helvettiin]]*, 1996
* *[[Vihreä maili]]*, 1999
* *[[Todistettavasti elossa]]*, 2000
* *[[Dancer in the Dark]]*, 2000
* *[[16 Blocks]]*, 2006
* *[[Paranoia (vuoden 2007 elokuva)|Paranoia]]*, 2007
* *[[The Hurt Locker]]*, 2009
;Televisio
* *[[Ajan valtiaat]]* – Kapteeni Brian Engle
* *[[House (televisiosarja)|House]]*, kolmas tuotantokausi
* *[[John Adams (televisiosarja)|John Adams]]* – George Washington.

## Yksityiselämä
Morse on ollut vuodesta 1982 naimisissa Susan Wheeler Duffin kanssa ja heillä on kolme yhteistä lasta. 

## Aiheesta muualla
*
Sarah Roemer

**Sarah Christine Roemer** (s. 28. elokuuta 1984 San Diego, Kalifornia) on yhdysvaltalainen näyttelijä ja malli. Hänellä on ollut merkittävät roolit muiden muassa elokuvissa *[[Kauna 2]]* (2006) ja *[[Paranoia (vuoden 2007 elokuva)|Paranoia]]* (2007) sekä televisiosarjassa *[[Event]]*.

## Osittainen filmografia
* *[[Paranoia (vuoden 2007 elokuva)|Paranoia]]*, (*Disturbia*, 2007), Ashley
* *[[Kauna 2]]*, (*The Grudge 2*, 2006), Lacey
* *[[Waking Madison]]*, (2008), Madison Walker
* *[[Asylum (vuoden 2008 elokuva)|Asylum]]*, (2008), Madison
* *[[Hachiko – tarina uskollisuudesta]]*, (*Hachiko: A Dog's Story*, 2009), Andy Wilson
* *[[Annetaan palaa!]]*, (*Fired Up!*, 2009), Carly Davidson
Lähde: 

## Lähteet

## Aiheesta muualla
*  
*
Venus and Mars

**Venus and Mars** on brittiläisen Wings-yhtyeen albumi vuodelta 1975. Vuonna 1993 albumi julkaistiin uudelleen bonuskappalein varustettuna.

## Kappaleet

*Kaikki kappaleet kirjoittanut [[Paul McCartney]], ellei toisin mainita*

#  
#  
#  
#  
#  
#  
#  
#  
# 
#  
#  
#  
# 

**Vuoden 1993 uusintapainoksen bonuskappaleet**
#  
#  
#  

## Kokoonpano
* Paul McCartney &ndash; bassokitara, kitarat, kosketinsoittimet, piano, laulu
* Denny Laine &ndash; kitarat, kosketinsoittimet, laulu 
* Linda McCartney &ndash; kosketinsoittimet, lyömäsoittimet, laulu
* Jimmy McCulloch &ndash; kitarat, laulu 
* Joe English &ndash; rummut, lyömäsoittimet
* Geoff Britton &ndash; rummut (kappaleissa 3, 6 ja 9)

## Lähteet
Radioheadin diskografia

Tämä on englantilaisen alternative rock -yhtyeen **[[Radiohead]]in diskografia**. Yhtyeen jäsenet ovat Thom Yorke (laulu, rytmikitara, piano), Jonny Greenwood (kitara ja muita instrumentteja), Ed O’Brien (kitara, taustalaulu), Colin Greenwood (basso, syntetisaattori) ja Phil Selway (rummut, lyömäsoittimet). Yhtye on julkaissut kahdeksan studioalbumia, 28 singleä, 11 EP:tä ja kaksi boksia.

Yhtyeen albumeja on myyty yli 25 miljoonaa kappaletta. 

## Studioalbumit

## Kokoelmat
* *[[Radiohead (boksi)|Radiohead]]* (2007, EMI)
* ** (2008, EMI)

## EP:t

## Singlet

Yhdysvaltojen "Modern Rock" -lista perustuu vain radiosoittoon. Kappaleita "Let Down", "Optimistic", "Bodysnatchers" ja "House of Cards", jotka ovat päässeet tälle listalle, ei ikinä julkaistu singleinä. "Lucky" oli myös vain promootiotarkoituksellinen radio-single, mutta se ei sijoittunut listoille.

### B-puolet

## Musiikkivideot

## Videotallenteet
* *[[Live at the Astoria]]* (1995, VHS/2005, DVD)
* *[[7 Television Commercials]]* (1998, VHS/DVD)
* *[[Meeting People Is Easy]]* (1999, VHS/DVD)
* *[[The Most Gigantic Lying Mouth Of All Time]]* (2004, DVD)
* *[[In Rainbows - From the Basement]]* (2008, vain digitaalinen lataus iTunes Storesta)

## Lähteet

## Aiheesta muualla
*http://www.rhdiscog.com/
*http://www.mvdbase.com/artist.php?last=Radiohead
*http://home.student.uu.se/hehi1133/videos.htm
Deggendorf

**Deggendorf** on kaupunki Baijerin osavaltiossa, kaakkoisessa Saksassa. Se kuuluu Ala-Baijerin hallintopiiriin ja Deggendorfin piirikuntaan. Kaupunki on Deggendorfin piirikunnan keskuskaupunki. Vuoden 2020 lopussa kaupungissa oli 33&nbsp;750 asukasta. Tonava virtaa Deggendorfin kautta.

## Historia

Varhaisin maininta Deggendorfista on peräisin Pyhän saksalais-roomalaisen keisarikunnan kuninkaan Henrik II:n vuoden 1002 kirjeestä Regensburgin Niedermünsterin luostarille. Deggendorf sai kaupunginoikeudet 1300-luvun alkupuoliskolla. Se oli tuolloin alueensa huomattavia kaupankäynnin solmukohtia.

Deggendorf koki kolmikymmenvuotisessa sodassa väestöllisen katastrofin. Sodan aikana, vuosina 1633–1634, kaksi kolmaosaa kaupungin asukkaista kuoli ruttoon. Espanjan ja Itävallan perimyssotien aikana osia kaupungista poltettiin ja tuhottiin maan tasalle. Deggendorfin keskiaikainen kaupunginkuva katosi 1800-luvulla kaupunginporttien ja -muurien hävityksen yhteydessä.

## Lähteet

## Aiheesta muualla

* Deggendorfin kaupungin verkkosivut